als_Latn dik_Latn sag_Latn
Ndryshe nga sa kishte premtuar qeveria, familjet shqiptare po përballen në ditët e para të vitit me një rritje të ndjeshme të çmimit të gazit.
Në pikat e tregtimit me pakicë, një litër gaz i lëngshëm po shitet aktualisht nga 60 në 62 lekë, kur një javë më parë ai është tregtuar me rreth 50-52 lekë për litër.
Tregtarët bëjnë të ditur se arsyeja e rritjes drastike të çmimit janë taksat e reja.
Nga 1 janari i këtij viti, gazi taksohet me akcizë e cila është 8 lekë për litër. Edhe pse kjo masë u kundërshtua fort, qeveria nuk u tërhoq nga vendimi për të taksuar me akcizë gazin.
Gjatë diskutimeve të paketës fiskale, qeveria u zotua se rritja do të zbatohej vetëm mbi gazin e automjeteve dhe jo atë që përdorin familjet për ngrohje. Por siç tregojnë tregtarët e gazit, çmimi po ofrohet i njëjtë si për familjarët ashtu dhe për automjetet.
Vendosja e akcizës është tentativa e dytë e qeverisë për të rregulluar tregun e gazit. Në verën e vitit të kaluar ajo ndërmori një tjetër masë duke e kufizuar shitjen e gazit për ngrohje vetëm në pika të posaçme.
Por ky eksperiment dështoi pasi këto pika e rritën çmimin e gazit gati dy herë më shumë se sa ai i karburanteve. Për shkak të çmimeve të larta në pikat e posaçme, qytetarët rifilluan sërish të blinin gaz në pikat e karburanteve edhe pse kjo ishte e ndaluar.
Pas këtij dështimi, qeveria tentoi një tjetër masë, atë të vendosjes së akcizës mbi gazin për automjetet, për ti larguar qytetarët nga karburantet. Por edhe kjo masë ka patur vetëm një rezultat.
Rritjen e kostove për familjet shqiptare dhe shtrenjtimin e gazit deri në 25 për qind duke goditur buxhetet e familjeve.
als_Latn als_Latn als_Latn als_Latn als_Latn als_Latn als_Latn als_Latn als_Latn